
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 140
                                                           din 29 august 2019
                 privind aprobarea deplasării unei delegații la Zamość, Polonia, pentru reprezentarea     

        Municipiului Sighişoara la cea de-a 30-a aniversare a semnării parteneriatului dintre Zamość și 
                             Schwäbisch Hall, care se va desfășura în perioada 4 - 6 octombrie 2019
            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.247/07.08.2019 și la Consiliul Local Sighișoara cu nr. 22.254/08.08.2019, de referatul de aprobare, înregistrat cu nr. 22.246/07.08.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;

Având în vedere relaţiile de colaborare ale Sighişoarei cu oraşul Zamość din Polonia; 

Văzând invitaţia adresată Primarului Municipiului Sighişoara de către Primarul oraşului Zamość din Polonia, domnul Andrzej Wnuk, înregistrată la Municipiul Sighişoara cu nr. 19.330/10.07.2019, de a participa la cea de-a 30-a aniversare a semnării parteneriatului dintre Zamość și Schwäbisch Hall;
Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;
Având în vedere Raportul de specialitate cu nr. 22.465/12.08.2019 al Direcției Relații Publice și Comunicare, cu propunerea aprobării deplasării unei delegații la Zamość, Polonia, pentru reprezentarea Municipiului Sighişoara la cea de-a 30-a aniversare a semnării parteneriatului dintre Zamość și Schwäbisch Hall, care se va desfășura în perioada 4 - 6 octombrie 2019;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „e”, alin. (14), art. 139 alin. (1) și alin. (3) lit. „f” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ,
          H O T Ă R Ă Ş T E:
 
Art. 1. (1) Se desemnează, din partea Consiliului Local Sighișoara, ca membru în delegația pentru reprezentarea Municipiului Sighișoara la cea de-a 30-a aniversare a semnării parteneriatului dintre Zamość și Schwäbisch Hall, care se va desfășura în perioada 4 - 6 octombrie 2019, la Zamość, Polonia, următorii doi consilieri locali municipali: doamna consilier local Cioanta Minerva - Elisabeta și domnul consilier local Grabcev Adrian.


(2) Se aprobă deplasarea celor doi consilieri locali municipali desemnaţi la art. 1 alin. (1) din prezenta hotărâre, la Zamość, Polonia, în perioada 4 - 6 octombrie 2019, pentru reprezentarea Municipiului Sighişoara la cea de-a 30-a aniversare a semnării parteneriatului dintre Zamość și Schwäbisch Hall, la Zamość, Polonia.
Art. 2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.
Art. 3. Consilierii locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 225 din Ordonanța de Urgență a Guvernului nr. 57/2019 privind Codul Administrativ, să prezinte la prima ședință ordinară a autorității deliberative o informare privind deplasarea efectuată, termenul maxim de prezentare a acesteia fiind de 45 de zile de la data încheierii deplasării.
Art. 4. Se încredințează cu ducerea la îndeplinire a prevederilor prezentei hotărâri doamna consilier local municipal și domnul consilier local municipal desemnaţi să efectueze deplasarea, Direcția Relaţii Publice și Comunicare şi Biroul Buget, Contabilitate, Salarizare – Direcția Economică din cadrul Municipiului Sighişoara.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Buzogany Erzsebet      
                                Contrasemnează/Avizat pentru legalitate

           SECRETAR GENERAL,


                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Relații Publice și Comunicare;

  1 ex. Biroul Buget, Contabilitate, Salarizare – Direcția Economică;

  1 ex. doamna consilier local Cioanta Minerva - Elisabeta;

  1 ex. domnul consilier local Grabcev Adrian.
11 ex.

B.A. 
